Blandt andre DSB er blevet orienteret om, at togtrafikken kan blive indstillet som følge af strejke

Det kan gå ud over togtrafikken i hele Danmark, hvis der bliver strejke blandt de statsligt ansatte.

Det oplyser Banedanmark i en pressemeddelelse.

- Vi har i dag orienteret jernbanevirksomhederne om, at de strejkevarsler vi på nuværende tidspunkt har modtaget, vil ramme Banedanmarks aktiviteter meget bredt i tilfælde af en strejke. Bemandingen af helt centrale funktioner vurderes at være alt for skrøbelig og for fragmenteret, hvorfor jernbanetrafikken må indstilles, siger direktør for Teknik i Banedanmark, Søren Boysen, i pressemeddelelsen.

DSB meddeler, at selskabet følger situationen, men derudover har det statslige selskab ingen kommentarer. Dog oplyses det, at fra presseafdelingen:

- Vi er i tilpasningsforhandlinger med DI, og derfor kan vi hverken udtages til strejke eller lockout.